กรณ์หนุนขึ้นค่าแรงขั้นต่ำช่วยแรงงาน
กรณ์ ไม่สนเสียงโวยผู้ประกอบการ หนุนเดินหน้าขึ้นค่าแรงขั้นต่ำช่วยผู้ใช้แรงงาน
13 ธ.ค. 2553

กรณ์ ไม่สนเสียงโวยผู้ประกอบการ หนุนเดินหน้าขึ้นค่าแรงขั้นต่ำช่วยผู้ใช้แรงงาน 
นายกรณ์ จาติกวณิช รมว.คลัง เปิดเผยถึง ค่าแรงขั้นต่ำที่จะเริ่มประกาศใช้ในเดือน ม.ค. ปี 2554 ว่า เป็นเรื่องที่ผู้ประกอบการต้องยอมรับ เพราะถือตามความเป็นธรรมที่ต้องมีการปรับค่าแรงขั้นต่ำ ตามความจำเป็นของประชาชน เป็นเรื่องที่สังคมปฏิเสธไม่ได้ รวมทั้งเป็นการดำเนินการที่สอดรับกับเรื่องการจ่ายภาษีนิติบุคคลที่เพิ่มสูงขึ้น สะท้อนว่าภาคธุรกิจก็มีรายได้เพิ่มขึ้นอย่างต่อเนื่อง 
สำหรับผลกระทบของผู้ประกอบการ และเรื่องของผลกระทบอัตราเงินเฟ้อที่คาดว่าจะสูงขึ้น ถือเป็นปัญหาที่ต้องหาทางแก้ไขกันต่อไป 
"ขณะนี้ค่าแรงขั้นต่ำของผู้ใช้แรงงานต่ำกว่ารายได้เฉลี่ย จึงเป็นเรื่องที่สังคมควรให้ความร่วมมือ และผู้ประกอบการก็ไม่ควรปฏิเสธ แต่รัฐจะหาช่องทางช่วยเหลือ และดูแลเรื่องเงินเฟ้อต่อไป"นายกรณ์กล่าว